Carnaby

Carnaby er en liten landsby og et verdslig sogn i regionen Yorkshire og Humber i grevskapet East Riding of Yorkshire, England. Den ligger ved A614, omkring 3 km sørvest for Bridlington. Sognet ble dannet av landsbyene Carnaby og Haisthorpe samt grenden Wilsthorpe. I henhold til folketellingen i 2011 hadde landsbyen og sognet en befolkning på 415 innbyggere.«Key Figures for 2011 Census: Key Statistics: Area: Carnaby CP (Parish)» , Neighbourhood Statistics. Office for National Statistics.

 Historie 
Sognekirken er dedikert til Johannes Døperen og ble listet som et bevaringsmessig bygg i klasse II* i 1966. Historic England: «Church of St John the Baptist (1083821)», National Heritage List for England.

Den tidligere flyplassen i Carnaby fungerte under den andre verdenskrig som nødlandingsplass for skadde fly. Den har derfor en ekstra stor rullebane, hele 2,7 km lang og 213 m bred. Den ble også utstyrt med et tidlig system for å spre tåke, kalt FIDO. Etter krigen ble stedet brukt til å lagre ballistisk missiler av typen PGM-17 Thor; oppkalt etter den norrøne tordenguden Tor. Thor IRBM History  Flyplassen ble nedlagt i 1963, og området er nå en næringspark. En stor andel av arbeidsområdene i området er lokalisert der.

Carnaby Temple er et åttekantet tårn, bygget som en kuriøs etterligning (engelsk: folly) av historiske tårn fra eldre tider. Det står 1,6 km på en mark nord for Carnaby. Det ble bygget av George Strickland, eier av Boynton Hall, i 1770. Lokalt kalles det for «The Pepperpot» (Pepperbøsse). Strukturen er basert på Andronikos Kyrrhestes' Horologion («Vindenes tårn») Smith, Duncan J D; Smith, Trevor (1993): North & East Yorkshire Curiosities. Dovecote Press. ISBN 1-874336-09-1. som står i den romerske agora i Athen. I 1952 ble gitt status som verneverdig bygg i klasse II.Historic England: «Details from image database (167800)» , Images of England. Historic England: «Carnaby Temple (1083823)», National Heritage List for England.

 Referanser 

 Eksterne lenker 

 «Carnaby» i Domesday Book
History of Carnaby Airfield

Kategori:Landsbyer i East Riding of Yorkshire
Kategori:Domesday Book